Diari Oficial de la Generalitat Valenciana


Sumari del DOGV 4679, del 28-01-2004 (2004/711)

RESOLUCIÓ de 23 gener de 2004, de la Direcció General d'Administració Autonòmica per la qual es fa pública l'adjudicació de les destinacions als participants en el concurs de mèrits núm. 75/2002, convocat per a la provisió de llocs de treball de naturalesa funcionarial, sector administració general, grups B/C, direccions d'unitat de la Conselleria d'Economia, Hisenda i Ocupació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4679

Data del DOGV
:   28-01-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/711


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 23 gener de 2004, de la Direcció General d'Administració Autonòmica per la qual es fa pública l'adjudicació de les destinacions als participants en el concurs de mèrits núm. 75/2002, convocat per a la provisió de llocs de treball de naturalesa funcionarial, sector administració general, grups B/C, direccions d'unitat de la Conselleria d'Economia, Hisenda i Ocupació. [2004/711]
  
Per Resolució de 15 juliol de 2002, de la llavors Direcció General de Funció Pública publicada en el DOGV núm. 4302, de 29 de juliol de 2002, es va convocar el concurs de mèrits núm. 75/2002, per a la provisió de llocs de treball de naturalesa funcionarial, sector administració general, grup B/C, direccions d'unitat de la Conselleria d'Economia, Hisenda i Ocupació.
  
Igualment, concurrents amb l'anterior, es van dictar distintes resolucions de la Direcció General de Funció Pública, de la mateixa data i publicació en el DOGV, per les quals es convocaven els concursos de mèrits núm. 69/2002 a 79/2002, per a la provisió de llocs de treball d'idèntica categoria i sector, en diferents conselleries.
  
En totes les convocatòries citades es preveia la possibilitat que un mateix participant obtinguera destinació en una o diverses convocatòries concurrents, establint-se per eixe cas el dret d'opció per una de les destinacions adjudicades i la designació d'un altre candidat per als llocs objecte de renúncia.
  
D'altra banda, considerant que han transcorregut més de dotze mesos entre la convocatòria i la resolució del concurs, s'ha de tindre en compte la previsió continguda en l'article 24.3 del Decret 33/1999, respecte a la possibilitat de desistiment de la participació o de renúncia al lloc adjudicat.
  
Atés que determinats llocs de treball han vist modificada l'adscripció orgànica en virtut del que disposen els decrets 71/2003 i 72/2003, de 21 de juny, del Consell de la Generalitat (DOGV núm. 4528 bis de 21-06-2003), pels quals, respectivament, es determina el nombre i denominació de les conselleries en què s'organitza l'administració de la Generalitat, i s'hi assignen les competències.
  
Per tot el susdit, vista la proposta definitiva d'adjudicació formulada per la Comissió de Valoració del concurs de mèrits 75/2002, i en exercici de les competències atribuïdes per l'article 16 del Decret 113/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
  
Primer
  
Fer públiques les puntuacions obtingudes per tots els concursants admesos a la Convocatòria 75/02, amb expressió del participant que resulta adjudicatari de cadascun dels llocs de treball i del personal exclòs per les causes indicades, en l'annex I de la present Resolució, en el qual es fa constar l'adscripció orgànica actual dels llocs de treball que hagen sofrit modificació, en virtut del que disposen els decrets 71/2003 i 72/2003 abans esmentats.
  
Segon. Opcions
  
Atesa la quantitat de convocatòries concurrents amb l'objecte de la present resolució, i la gran participació en cadascuna d'elles, per a la materialització del dret d'opció previst en la base novena de les convocatòries, tots els participants admesos hauran de presentar en el termini de 10 dies a comptar des de l'endemà a la publicació d'esta resolució en el DOGV, una relació per orde de prioritat, segons la seua preferència, de tots els llocs de treball que van relacionar en les sol·licituds inicials de participació en els concursos de mèrits núm. 69/2002 a núm. 79/2002, en el model que serà facilitat en les oficines públiques que es relacionen en l'annex II, en el qual es farà constar com a núm. de la convocatòria: 00/00.
  
L'esmentada relació serà presentada, amb caràcter preferent, en el Registre dels Servicis Centrals de la Conselleria de Justícia i Administracions Públiques, carrer Miquelet, 5 de València i en els registres de les direccions territorials de la citada conselleria a Alacant, Avinguda Doctor Gadea núm. 10, 2n i a Castelló, carrer Major núm. 78. També podran presentar-se en les altres oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En este últim cas s'hauran de remetre via Fax als números 241402488 i 152362894 d'esta Direcció General, Servici de Selecció i Provisió, la còpia de la relació de prioritat presentada, amb el segell del Registre corresponent.
  
Les persones interessades tindran accés a la informació relativa a les seues respectives sol·licituds de participació en els concursos esmentats, a través de la pàgina web de la Direcció General d'Administració Autonòmica: http://www.cjap.gva.es/ (apartat centres directius: Direcció General d'Administració Autonòmica/Enllaços/Provisió de llocs), prèvia indicació del DNI.
  
En cap cas la relació de prioritat que ara es presente no podrà alterar l'orde de preferència indicat en les sol·licituds de participació dins de cada una de les convocatòries, ni afegir ara llocs no sol·licitats.
  
En el cas que un participant no presente la relació de prioritat indicada en el primer paràgraf d'este apartat o haja efectuat alteracions no procedents conforme al que s'indica en el paràgraf anterior, l'administració, d'ofici, ordenarà les seues peticions i prendrà en primer lloc els primers llocs de cada convocatòria, en segon lloc els segons i així successivament fins al final, i s'iniciarà l'orde pel número de convocatòria, de l'inferior al superior.
  
Això sense perjuí dels desistiments o renúncies que es formulen expressament per escrit conforme a allò indicat en l'apartat tercer d'esta resolució.
  
Es procedirà d'igual forma respecte als llocs de treball no relacionats en el cas que un participant presente la relació de prioritat de forma incompleta.
  
Tercer. Desistiment i renúncia
  
En el mateix termini de 10 dies indicat en l'apartat segon d'esta resolució i d'acord amb el que preveu l'article 24.3 del Decret 33/1999, les persones interessades podran presentar escrit dirigit a la Direcció General d'Administració Autonòmica, per a desistir de la seua participació en el concurs, o per a renunciar al lloc adjudicat si és procedent. Transcorregut el citat termini, no s'admetrà cap desistiment.
  
Quart. Cessament i preses de possessió
  
Acabat el termini assenyalat en els apartats anteriors, la Direcció General d'Administració Autonòmica dictarà la Resolució per la qual adjudicarà amb caràcter definitiu els llocs de treball com a conseqüència de les opcions presentades pels participants.
  
En l'esmentada Resolució s'indicaran les dates de cessament i preses de possessió que s'hagen de formalitzar.
  
Cinqué. Recursos
  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, les persones interessades podran interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar des de l'endemà al de la publicació.
  
Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar de l'endemà al de la publicació de la present resolució.
  
València, 23 de gener de 2004.- El director general d'Administració Autonòmica: Enrique de Francisco Enciso.
  
ANNEX II
  
(Oficines públiques)
  
ALACANT
  
- Direcció Territorial de la Conselleria de Justícia i Administracions Públiques.
  
Avinguda Doctor Gadea núm. 10, 2n
  
03680 ALACANT
  
Telèfon PROP 96/593 40 00/35363
  
FAX 96/5935378
  
CASTELLÓ
  
- Direcció Territorial de la Conselleria de Justícia i Administracions Públiques.
  
Carrer Major núm. 78
  
12798 CASTELLÓ
  
Telèfon 964/35 82 37
  
Telèfon PROP 964/35 80 00
  
FAX 964/35 80 66
  
VALÈNCIA
  
- Registre General de la Conselleria de Justícia i Administracions Públiques.
  
Carrer Historiador Chabàs, núm. 2
  
46189 VALÈNCIA
  
Telèfon PROP 96/386 60 00
  
- Oficina PROP
  
C/ Miquelet núm. 5
  
46135 VALÈNCIA
  
Telèfon PROP 96/386 60 00
  
- En els corresponents registres dels servicis centrals de les distintes conselleries.